Craven

Craven er et administrativt distrikt i North Yorkshire i England. Administrasjonssenteret er Skipton. 

Distriktet ble opprettet i 1974 ved at bydistriktene Skipton og Settle samt det meste av landdistriktet Skipton (som alle lå i West Riding of Yorkshire) ble slått sammen. Distriktet dekker et areal på 1178,39 km² og hadde 55 049 innbyggere i 2011.

Navnet Craven eller Cravenshire har blitt brukt om området i århundrer, men med en mindre klar definisjon før distriktet ble opprettet. Det er av keltisk opphav, og er beslektet med det walisiske ordet craf, som betyr «hvitløk». Området var i middelalderen kjent for nettopp vill hvitløk. Blant steder som tradisjonelt har blitt regnet med til Craven, men som nå tilhører andre distrikter er Keighley og Barnoldswick. I byen Bradford, som ligger i nærheten, er det en bydel kalt Craven.

Referanser

Eksterne lenker 
 

Distrikter i Yorkshire og Humber
North Yorkshire
Distrikter etablert i 1974
1974 i England